**LĒMUMS**

Liepājā

|  |  |
| --- | --- |
| 2022.gada 21.jūlijā | Nr.272/11  (prot. Nr.11, 9.§) |

Par sadarbību ar biedrību

“Latvijas Futbola federācija”

Pamatojoties uz likuma “Par pašvaldībām” 14.panta pirmās daļas 2.punktu, 15.panta pirmās daļas 6.punktu, Sporta likuma 7.panta pirmās daļas 2.punktu un izskatot Liepājas valstspilsētas pašvaldības domes pastāvīgās Finanšu komitejas 2022.gada 14.jūlija lēmumu (sēdes protokols Nr.8), Liepājas valstspilsētas pašvaldības dome **nolemj:**

1. Sadarboties ar biedrību “Latvijas Futbola federācija” (LFF), veicot Daugavas rezerves stadiona renovāciju atbilstoši biedrības “Latvijas Futbola federācija” 2021.gada 9.marta apstiprinātajos noteikumos “Futbola stadionu un infrastruktūras noteikumi” noteiktajām prasībām, nodrošinot I līgas kategorijas futbola stadionu prasībām atbilstošu sintētisko futbola laukuma segumu un infrastruktūru.

2. Liepājas valstspilsētas pašvaldības izpilddirektoram Liepājas valstspilsētas pašvaldības vārdā noslēgt līgumu par sintētiskā futbola laukuma renovāciju un seguma nomu (turpmāk - līgums) ar biedrību “Latvijas Futbola federācija”.

3. Pilnvarot SIA “OC Liepāja” īstenot lēmuma 1.punktā minētā projekta īstenošanu, tostarp Liepājas valstspilsētas pašvaldības vārdā pildīt pašvaldībai līgumā noteiktās saistības un parakstīt visu projekta un līguma īstenošanas laikā nepieciešamo dokumentāciju.

4. Nodrošināt līguma izpildei nepieciešamo Liepājas valstspilsētas pašvaldības finansējumu 2023. un 2024.gadā, lai veiktu laukuma apgaismojuma pilnveidošanu atbilstoši LFF prasībām, nodrošinot vismaz 350 lx apgaismojuma vienmērīgu intensitāti.

5. Liepājas valstspilsētas pašvaldības domes priekšsēdētāja vietniekam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Finanšu pārvaldei, Izpilddirektora birojam, Juridiskajai daļai, SIA “OC Liepāja” | |